पाएं अपने शहर की ताज़ा ख़बरें और फ्री ई-पेपरडाउनलोड करें
सरकार द्वारा घोषित लॉकडाउन पुलिस की अनदेखी से क्षेत्र में ठीक से लागू नहीं हो पा रहा है। प्रखंड के सभी मुख्य बाज़ारों में कपड़ों व अन्य सामानों कि दुकान खुलेआम खोली जा रही है। स्थानीय प्रशासन शिकायत के बावजूद भी कोई कार्रवाई नहीं कर पा रही है, जिससे व्यापारी वर्ग में रोष व्याप्त है। सख्ती से लॉकडाउन का पालन कराने व खुली दुकानें बंद कराने की मांग को लेकर व्यापारियों ने जिलाधिकारी से शिकायत की बात कही है। शासन द्वारा घोषित लॉकडाउन के बाद भी सड़कों पर आवागमन सामान्य रूप से जारी है।
ऑटो व रिक्शा समेत बाइक सवार खुलेआम लॉकडाउन का उल्लंघन कर रहे है। लोगों ने आरोप लगाया कि प्रखंड के प्रमुख बाज़ारों मे कई होटल एवं दुकाने पुलिस की मिली भगत से खोले जा रहे हैं। बुधवार को दुकान खुला होने की शिकायत कुछ व्यापारियों ने पुलिस से की भी, लेकिन कोई कार्रवाई नहीं हो सकी। जिससे व्यापारियों में रोष की स्थिति है। पंडौल व सकरी के कई व्यापारियों ने पुलिस पर मिली भगत का आरोप लगाया है। पंडौल सरिसब सकरी भगवतीपुर में सुबह से ही कपड़ों के दुकानदार पिछले दरवाजों से दुकान चला रहे है। जबकि बड़े दुकानदार को लॉकडाउन का पालन करने पर मजबूर है। बीडीओ महेश्वर पंडित ने बताया कि सकरी समेत सभी बाज़ारों पर निगरानी कि जा रही है। दोषियों पर सख़्त कार्रवाई कि जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn